Leikstjórinn Quentin Tarantino þolir ekki kvikmyndina True Romance . Þetta er ein af lífsseigustu sögusögnunum í kvikmyndaheiminum í Hollywood . En sannleikurinn er að sambandið á milli leikstjóra myndarinnar , Tony Scott , og Tarantino , var mun betra og gjöfulla , en margir vilja meina . Allt frá sögusögnum um að Scott hafi upphaflega boðist til að stíga til hliðar og leyfa Tarantino að leikstýra True Romance , og því að Tarantino hafi ekki verið alltof hrifinn af því hvað myndin endaði á góðum nótum , þá er ýmislegt sem má skoða í sambandi leikstjóranna . Í nýjum þætti af hlaðvarpi Bill Simmons , The Rewatchables , sem fjallar um uppáhalds kvikmyndir til að horfa á í annað sinn , þá fjallar Tarantino um það frá sinni hlið , afhverju Scott leikstýrði True Romance . Tarantino og Simmons voru í þættinum að ræða samstarfsverkefni Tony Scott og handritshöfundarins Shane Black , The Last Boyscout , og umræðan snerist fljótlega að reynslu Tarantino sjálfs af að vinna með Scott . Eftir að hafa lýst yfir aðdáun sinni á kvikmyndum Scotts , þá útskýrði Tarantino að fyrrum starfsmaður Scotts hafi kynnt þá tvo , og Tarantino bjóst ekki við að það myndi leiða til neins sérstaks . Í hlaðvarpsþættinum , mínútu 19.30 , útskýrir Tarantino hvernig samstarfið hófst : „ Hann virðist hafa kunnað vel við mig , þannig að hann fór til vinkonu minnar og sagði , „ Hvað er málið með Tarantino ? Þú sagðir að hann væri handritshöfundur eða eitthvað ? “ Og hann segir , „ Já , hann hefur skrifað mörg handrit ! Hann hefur skrifað tvö mjög góð . “ „ Ok , ég væri til í að sjá þau . “ Þannig að hann fékk handritið að True Romance og Reservoir Dogs . Hann las bæði handritin , hringdi svo í þessa vinkonu mína , og sagði , „ Ok ! Ég vil leikstýra Reservoir Dogs ! “ Tarantino segir að þessi vinkona hans hafi þá útskýrt að fjármögnun væri komin vel á veg með Reservoir Dogs , og Scott hafi þá viljað fá True Romance .